Прве значајније успехе на међународној сцени остварила је на Панамеричким играма 2015. у Торонту када је освојила две златне (на 100 прсно и у штафети 4×100 мешовито) и једну сребрну медаљу (штафета 4×100 слободно). Годину дана касније успела је да на америчким трајалсима у Омахи обезбеди своје место у америчком олимпијском тиму за Летње олимпијске игре 2016. у Рио де Жанеиру. Мејли се у Рију такмичила у две дисциплине. У трци на 100 метара прсним стилом освојила је бронзану медаљу, док је као чланица штафете 4×100 мешовито освојила златну олимпијску медаљу (пливала је у квалификацијама, али не и у финалу).